Sarah Vaughan

Sarah Lois Vaughan [vɔːn] (27. maaliskuuta 1924 Newark, New Jersey – 3. huhtikuuta 1990 Hidden Hills, Kalifornia) oli yhdysvaltalainen jazzlaulaja, jota pidetään yhtenä kaikkien aikojen taitavimmista jazztulkitsijoista. Hänen virtuoosimainen tyylinsä muodostui luontevasta ja helponkuuloisesta svengistä, jopa kolmen oktaavin äänialasta, äärimmäisen tarkasta nuottikorvasta, taitavasta vibraton käytöstä ja vaihtelevista äänenväreistä. Hänet tunnettiin myös scat-laulustaan.

Vaughan oli Emmy- ja Grammy-palkittu. Hänelle myönnettiin vuonna 1989 Grammy-palkinto elämäntyöstä (Grammy Lifetime Achievement Award). Hänellä on kaksi tähteä Hollywood Walk of Famella.

Laulajanura

Sarah Vaughan aloitti musiikkiharrastuksen jo lapsena. Hän soitti pianoa ja lauloi muun muassa kirkon tilaisuuksissa kotiseudullaan Newarkissa. Muiden yllyttämänä hän osallistui vuonna 1943 New Yorkin Apollo-teatterissa pidettyihin kykyjenetsintäkilpailuun ja voitti sen laulamalla jazzstandardin ”Body and Soul”. Sen kuultuaan Billy Eckstine suositteli Vaughania esimiehelleen Earl Hinesille, jonka yhtyeessä soittivat tuolloin muun muassa Charlie Parker ja Dizzy Gillespie. Pian Vaughan sai paikan Eckstinen uuden big bandin laulajana vuosiksi 1944–1945. Seuraavaksi Vaughan oli joitakin kuukausia basisti John Kirbyn sekstetin solistina kunnes antautui soolouralle jazz- ja viihdemusiikin laulajana. Ura vei hänet yhä useammin radioon, televisioon ja levytysstudioihin. Vaughan levytti paljon Mercury Recordsille ja sen EmArcy-merkille vuosina 1954–1963, säestäjinään muun muassa Clifford Brown ja Count Basie. Hän esiintyi usein duettona yhdessä Billy Eckstinen kanssa.Vaughan, Sarah (Lois) , Baker’s Biographical Dictionary of Musicians, The Gale Group 2001.  Vaatii HighBeam-tilauksen.

1950-luvulla Sarah Vaughan teki kiertueita lähinnä oman trionsa kanssa. 1960-luvun puolivälissä hänen suosionsa laski, ja tuottelias levytysura sai jatkoa vasta 1971 mutta kesti sitten hänen elämänsä loppuun asti. 1980-luvulla hän esiintyi usein sinfoniaorkestereiden kanssa ja levytti South Pacific -musikaalin yhdessä Kiri Te Kanawan ja José Carrerasin kanssa. Hänen ehkä erikoisin levytyshankkeensa The Planet Is Alive... Let It Live koostui paavi Johannes Paavali II:n runoihin perustuvista lauluista, joiden englanninkieliset tekstit teki Gene Lees ja sävelmistä vastasi joukko italialaisia säveltäjiä.

Yksityiselämä
Vaughan oli kolmesti naimisissa ja hänellä oli adoptoitu tytär. Hän kuoli keuhkosyöpään hieman sen jälkeen kuin oli täyttänyt 66 vuotta.

Vaughan Suomessa
Sarah Vaughan esiintyi Suomessa Hesperia Night Clubissa lokakuussa 1978. TV1:n Viihdetoimitus teki hänen konsertistaan televisio-ohjelman, joka esitettiin ensi kerran Yle TV1:llä 9. joulukuuta 1978 ja viimeksi Yle Teemalla 2014. Ohjelman ohjasi Erkki Pohjanheimo.Uusi Suomi 9.12.1978: ”Sarah Vaughan Helsingissä”.Helsingin Sanomat 9.12.1978: ”Bebopin taitaja Sarah Vaughan”.Kesäjazzin kuningattaret. Yle Teema 13.5.2014. Viitattu 22.7.2014.

Vaughan esiintyi myös kesän 1984 Pori Jazzeilla, jossa Sarah Vaughan ja Paquito D’Rivera kuulivat 16-vuotiaan Severi Pyysalon vibrafoninsoittoa ja pyysivät häntä soittamaan omissa esityksissään. (Internet Archivessa)

Diskografia
Studioalbumit
AlbumiVuosiLevymerkkiSarah Vaughan and Her All-Stars1944ContinentalHot Jazz1953RemingtonThe Divine Sarah Sings - EP1954MercurySarah Vaughan with Clifford Brown1954EmArcyIn the Land of Hi-Fi1955EmArcyMy Kinda Love1955MGM E3274Sarah Vaughan in Hi-Fi1955ColumbiaAfter Hours1955ColumbiaSassy1956EmArcySwingin’ Easy1957EmArcySarah Vaughan and Billy Eckstine Sing the Best of Irving Berlin1957MercurySarah Vaughan Sings Broadway: Great Songs from Hit Shows1957MercurySarah Vaughan Sings George Gershwin1958EmArcyNo Count Sarah (Count Basien orkesterin kanssa)1958EmArcyVaughan and Violins1959MercuryThe Magic of Sarah Vaughan1959MercuryClose to You1960MercuryDreamy1960RouletteThe Divine One1961RouletteThe Explosive Side of Sarah Vaughan1961RouletteCount Basie / Sarah Vaughan1961RouletteAfter Hours1961RouletteYou’re Mine You1962RouletteSarah + 21962RouletteSarah Sings Soulfully1963RouletteSnowbound1963RouletteWe Three (Joe Williamsin ja Dinah Washingtonin kanssa)1963RouletteThe World of Sarah Vaughan1963RouletteSweet ’n’ Sassy1963RouletteStar Eyes1963RouletteSarah Slightly Classical1963RouletteSarah Vaughan - EP (Quincy Jonesin orkesterin kanssa)1963MercuryThe Lonely Hours1964RouletteVaughan with Voices1964Mercury¡Viva! Vaughan1965MercurySarah Vaughan Sings the Mancini Songbook1965MercuryPop Artistry of Sarah Vaughan1966MercuryThe New Scene1966MercuryIt’s a Man’s World1967MercurySassy Swings Again1967MercuryA Time in My Life1971MainstreamSarah Vaughan with Michel Legrand1972MainstreamFeelin’ Good1972MainstreamSend in the Clowns1974MainstreamI Love Brazil!1977PabloHow Long Has This Been Going On?1978PabloThe Duke Ellington Songbook, Vol. 11979PabloThe Duke Ellington Songbook, Vol. 21979PabloCopacabana1979PabloSongs of The Beatles1981AtlanticSend in the Clowns (Count Basien orkesterin kanssa)1981PabloCrazy and Mixed Up1982PabloThe Planet Is Alive... Let it Live! (aka The Mystery of Man)1984KokopelliBrazilian Romance1987Columbia

Livealbumit
AlbumiVuosiLevymerkkiHuom.At Mister Kelly's1957Mercuryvalittiin kirjaan 1001 albumia jotka jokaisen on kuultava edes kerran eläessäänAfter Hours at the London House1959MercurySassy Swings the Tivoli1963MercuryLive in Japan1973MainstreamSarah Vaughan with the Jimmy Rowles Quintet1975MainstreamRonnie Scott’s Presents Sarah Vaughan Live1977PyeGershwin Live! (Michael Tilson Thomasin ja Los Angelesin filharmonikkojen kanssa)1982Columbiavoitti Grammy-palkinnonIn the City of Lights1999Justin Time levytetty 1985, julkaistu postuumisti

 Lähteet 

 Aiheesta muualla 

Luokka:Grammy-palkinnon saajat
Luokka:Hollywood Walk of Fame
Luokka:Primetime Emmy -palkinnon saajat
Luokka:Vuonna 1924 syntyneet
Luokka:Vuonna 1990 kuolleet
Luokka:Yhdysvaltalaiset jazzlaulajat